2fdd59e0a638ff1d68cde3efe4003c8e

Hej. Jeg har haft samleje med min eks kæreste med kondom. Og jeg træk også penis ud før udløsning, men hun siger, at hun har haft menstruationssmerter, men de stoppede efterfølgende. Er det normalt, at de stoppede?

Jeg slog op med hende for en uge siden og hun ser en anden person, så jeg ved ikke om de også har haft sex, men hun mener de ikke har.

 
Kondom og graviditet
====================


ungzone.dk
2021.39

 Hejsa!

Tak fordi du skriver. Kondomer er, så vidt jeg ved, den mest sikre form for prævention at bruge ved samleje. Dog er man ikke garanteret 100% beskyttelse, da flere ting kan påvirke hvor godt et kondom beskytter mod både seksuelt overførte sygdomme og graviditet. Blandt andet skal man være opmærksom på, om kondomet er for gammelt og man skal også være opmærksom på, om kondomet er sat rigtigt på, da der ellers kan gå hul på det under samlejet. 

Jeg kan godt forstå din frygt, hvis din ekskæreste fortæller, at hun synes at noget er anderledes efter I har været sammen. Hvis kondomet er blevet brugt rigtigt og der ikke har været hul på det, tror jeg dog ikke du skal frygte, at hun er blevet gravid. Der kan være mange ting, som påvirker ens menstruation og de smerter, man oplever i forbindelse med den.   
Dog kan din ekskæreste tage en graviditetstest for en sikkerheds skyld og eventuelt gå til lægen, hvis hun ikke får sin menstruation eller blot har brug for at tale med en, der har viden omkring alt dette.

Jeg håber, at mit svar er til hjælp. Ellers skal du endelig skrive til os igen!

De bedste hilsner Julie :-)

 

 Hej.

Så vidt jeg ved hænger menstruationssmerter ikke sammen med graviditet.

mvh Markus

 